Diari Oficial de la Generalitat Valenciana


Sumari del DOGV 4070, del 23-08-2001 (2001/7950)

Informació pública de l'aprovació de la nova memòria valorada del pla de voreres i eliminació de barreres arquitectòniques 2001-2002.
-------------------------------------------------------------------------------------------------------------------------------------

### Dades del document

Número de DOGV
:   4070

Data del DOGV
:   23-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7950


Organisme emissor
:   Ajuntament de Torrent

Tipus de document
:   Anunci

Informació pública de l'aprovació de la nova memòria valorada del pla de voreres i eliminació de barreres arquitectòniques 2001-2002. [2001/Q7950]
  
Mitjançant el Decret d'Alcaldia número 918, de data 11 de maig de 2001, s'ha disposat el que es diu tot seguit:
  
Primer
  
Deixar sense efecte el Decret número 405, de data 26 de febrer de 2001, mitjançant el qual s'aprova la memòria valorada del pla de voreres i eliminació de barreres arquitectòniques 2001, la valoració de materials de la qual feia una suma de 55.046.706 pessetes i la valoració de la mà d'obra feia una suma de 24.871.955 pessetes.
  
Segon
  
Aprovar la nova memòria valorada del pla de voreres i eliminació de barreres arquitectòniques 2001-2002, de data 7 de maig de 2001, que té per objecte la valoració de la mà d'obra i els materials necessaris per a la reparació, adaptació i construcció de noves voreres així com l'eliminació de barreres arquitectòniques, que ha sigut redactada per l'aparellador municipal, el senyor Juan Luis Garrigues Torres, i la valoració de materials de la qual fa una suma de 48.596.593 pessetes i la valoració de la mà d'obra fa una suma de 36.635.658 pessetes.
  
Tercer
  
Sol·licitar a la Conselleria d'Economia, Hisenda i Ocupació, a l'empara del que s'estableix en l'Ordre ministerial de 29 de desembre de 2000 (Diari Oficial de la Generalitat Valenciana de 25 de gener de 2001), mitjançant la qual s'estableixen les bases reguladores i el procediment general per a la concessió de subvencions del programa d'ocupació pública d'interés social i foment del desenvolupament local, la subvenció que fa una suma de 13.930.555 pessetes, que correspon a la valoració efectuada per a aquesta obra en concepte de mà d'obra.
  
Quart
  
Ratificar aquest decret per la Comissió de Govern.
  
Contra aquest decret que posa fi a la via administrativa, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquest, sense perjudici que puga exercitar qualsevol altre que estime pertinent.
  
No obstant això, de conformitat amb el que s'estableix en els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, hi podrà interposar potestativament un recurs de reposició davant el mateix òrgan autor de l'acte en el termini d'un mes, comptador des de l'endemà de la recepció d'aquesta notificació.
  
Aquest decret ha sigut ratificat mitjançant un acord de la Comissió de Govern, feta en data 21 de maig de 2001.